Den blir opptil 30 cm høy. Stengelen er opprett, litt forgrenet og med en velutviklet bladrosett ved basis. De nedre bladene har 3–5 fliker og overvintrer. Blomstene er 6–10 mm store, som regel hvite, men kan også være gule. Kronbladene har et lite hakk. Planten vokser på kalkgrunn i fjellet, som regel på berghyller og rasmark. I Norge finnes skåresildre opp til 1300 moh., i Alpene opp til 3500 moh. og i Rocky Mountains opp til 4200 moh.